આ મોબાઈલ સુવિધાની સાથે કેટલીક સમસ્યાઓ પણ લઈને આવ્યો છે. તમારા ઘરમાં નાનાં બાળકો હશે તો તમે જોયું હશે કે તેની પાસે ઘરનાં અન્ય સભ્યો સાથે વાતચીત કરવાનો સમય નથી. ઈચ્છા પણ નથી. પુસ્તકોમાં રસ નથી. મેદાનમાં જઈ રમવાનો પણ રસ નથી. સ્કૂલનું બાળક ટીવી સામે કે પોતાના જ મોબાઈલ પર વીડિયો ગેમ્સ રમવામાં વ્યસ્ત રહે છે. મોબાઈલ ઝૂંટવી લેવામાં આવે તો ગુસ્સે થઈ જાય છે. તેની આંખો મોબાઈલમાં ચાલતી વીડિયો ગેમ્સની એક કારનો પીછો કરતી બીજી કારની સાથે સજ્જડ ચોંટેલી હોય છે. જાણે કે તે પોતે કોઈનો પીછો કરી રહ્યો છે. આ પરિસ્થિતિને વીડિયો ગેમ એડિક્શન કહે છે એટલે કે વીડિયો ગેમની લત.